So‘nggi to‘rt hafta ichida Keniyaning Nakuru va Baringo viloyatlarida bir kunlikdan 11 oylikkacha bo‘lgan 23 nafar chaqaloq noma’lum kasallikdan vafot etdi. Bu haqda senator Jyeyms Mungay ma’lum qilgan. Uning bergan ma’lumotiga ko‘ra, yuqori harorat, yo‘tal, charchoq va terlashni keltirib chiqaruvchi ushbu kasallik bilan og‘rigan 215 holat qayd etilgan. Boshida bu virusli shamollashdek tuyulgan, biroq Keniya tibbiyot tadqiqotlari instituti tomonidan olib borilgan tekshiruv bunday emasligini tasdiqladi. Institut olimlari kasallikni keltirib chiqaruvchi omillarni o‘rganishni boshlab yuborishgan.